JohanHeinsen/ENO huggingface dataset:
Den Vest-Sjællandske Avis, 1834-04-26
Den Vest-Siællandske Avis, eller: Ugeblad. Slagelse. den for landske Historie uden og indenfor tigste Nyeheder. Dagens vig Redigeret af Pastor, Ridder Bastholm. Trykt og forlagt af Peter Magnus, 20de Aarg. Løverdagen den 26de April 1834. No. 33. Med Kongelig allernaadigst Tilladelse, at forsendes med Brevposten i Danmark og Hertugdømmene, Dyr kunne vænne sig til Fødemidler som Naturen ikke har bestemt for dem. Saaledes fores Heste i mange Lande med Kiød, Fiske og Brød naar andet Foder mangler, eller er sieldent; de forsmaae ikke stærke Drikke, og det er bekiendt, at noget Viin, indgivet til rette Tid, kan for en Tid oplive en udmattet Hest (Aber og Elephanter ere store Elskere af stærke Drikke; men de høre ogsaa til Dyrerigets Genier). Men naar et Dyr ikke er vant dertil, saa beruses det, og man bevirker det modsatte. En Correspondent forsikkrer Udgiveren af Revue des deux mondes om at have seet en Hest Columbia, som to Gange om Dagen pleiede af drikke Chicha, et Slags stærkt Øl, som tilberedes af Mais og Sukkerstrup. Naar den Tid paa Dagen kom, da den pleiede at faae den, og den kom løs, saa gik den strax hen til Kroen, og fandt den Døren lukket, saa skrabede den saalænlænge paa den med Forb nene til den fik den op Ulykkeligviis voldte dens Tilbøielighed til stærk Drikke den Døden, da man havde indgaaet et Væddemaal paa at den kunde drikke tre Flasker Brændeviin. - J Ostindien giver man Hesten Opium. En Engelsk Læge, Hr. Burns, som Compagniet havde afsendt for at curere Regenten over Cutch for en Feber, fortæller at han blev ledsaget af en Herre fra Curch der hen; engang Gang da de giorde Holdt tog denne en Portion Opium og gav sin Hest en anden, tilsammen to Drachmer. Virkningen paa Mennesket og paa Dyret var iøinefaldende; thi Hesten tilbagelagte de øvrige 40 Engelske Mile uden stor Besværlighed, og dens Herre var paa hele Touren langt meere livfuld og munter end tilforn. Møls og Sommerfugles Alder. Man har paastaaet at deres Levetid naaer et Aar, fordi man har fundet enkelte Exemplare af disse Dyr om Vinteren eller Foraaret nogle Maaneder efter at de først ere komne frem Men disse Tilfælde bevise ikke, at de leve saalænge efter Tingenes naturlige Gang; men det kommer ofte deraf, at enkelte Dyr ikke have faaet Leilighed til at parre sig; dette er i det mindste den almindeligste Aarsag til denne unaturligt forlængede Levetid. Vil man f. Ex. sætte en Sommerfugl Han og Hun i en Æske med et Flor over, og i en anden Æske en Hun allene, saa vil hiin lægge et Par Æg og døe til sædvanlig Tid, imedens det jomfruelige Dyr vil vedblive at leve i nogle Maaneder. (Field Naturalists Magazine, Juni 1833.)
Den Vest-Sjællandske Avis, 1834-04-26
Oversigt over Dagens udenlandske Nyeheder. Den Franske Moniteur meddeelte den 13de April i en overordentlig Udgave følgende Depesche fra Lyon, dateret den 12te om Aftenen Kl. 11 fra Villafranche, og expederet ved Telegraphen: Lyon er befriet; de af Jnsurgenterne besatte Forstæder ere i vor Magt; Communicationerne ere overalt retablerede. Brevposterne have denne Aften begyndt deres sædvanlige Tour og Anarchisterne ere i den største Uorden. Moniteuren meddeler derpaa Depescher, som den havde faaet fra Aftenen tilforn, nemig den 11te, af følgende Jndhold: Kampen er reduceret til Flinteskud, som toge af fra Time til Time. Jndvaanerne i Forstaden la Guillotiere have assisteret Garnisonen, og bragt deres Jld, som havde opstillet sig paa Broehovedet, til at tie. Jnsurgenterne vise sig ingensteds. De benytte de dybt indgaaende Pladser foran mange Huse for at skyde og at trække sig tilbage; derved bliver Kampen langvarig. For at giøre Ende paa den i et Øieblik, maatte man enten lade Soldaterne vove deres Liv i de farlige snevre Gader, eller beskyde Husene, hvori de skyldige opholde sig med de Skyldige. Desuagtet kan man forsikkre i dette Øieblik, at Oprøret er aldeles betvunget. J St. Etienne har det været fuldkomment toeligt. Den General, som der commanderer, er fuldkommen Herre over Landeveiene, og vil snart kunne bemægtige sig dem, som ville komme Jnsurgenterne til Hielp. Ogsaa i Chalons, Macon, Dison, Strasborg og Befort er det ligeledes roeligt. Fra alle Sider ankomme Forstærkninger til Lyon; Tropperne have Overflødighed paa Krigsforraad og Levnetsmidler; deres Jver, Virksomhed, og Hengivenhed er beundringsværdig; Generalerne foregaae med deres Exempel. Folkemængden i Lyon har ikke taget nogen Deel i denne græsselige Tumult; den forventer med en grusom Angest Enden paa dette skrækkelige Forsøg af Anarchisterne. J Paris er Roeligheden holdet vedlige; de Medskyldige her, de som have sat de Lyonske Anarchister i Bevægelse, gaae svangre med mørke Planer; men mangfoldige af dem ere arresterede. De offentlige Auctoriteter vaage og ville med den største Strenghed holde dem i deres Skranker.
Den Vest-Sjællandske Avis, 1834-04-26
Det er Regieringens Pligt at underrette de Afsindige, som ville stifte Uordener, om at betydelige Stridskræfter ere forberedede, og at Undertrykkelsen vil blive ligesaa rask som afgiørende. Nationalgardens Jver, Troppernes Hengivenhed og Regieringens urokkelige Fasthed maae dog i det mindste opklare dem om, at de, om ikke for Landets Skyld, saa dog for deres egen, maae frasige sig deres strafværdige Daarskab. Ere disse Advarsler ikke nok for dem, saa maae de re Ved noncere paa alt Haab og al Skaansel. Landets nærværende Tilstand vilde Skaansel kun være en strafværdig Svaghed. Man faaer det bedste Begreb om hvorledes det har seet ud i Lyon, af følgende høist interessante og vist paalidelige private Skrivelse af 9de om Aftenen: Vor Stad er atter bleven en Skueplads for de sørgeligste Begivenheder. Siden d. 5te ankom bestandig Forstærkninger af Tropper som foraarsagede de største Bekymringer, hvilke Begivenhederne kun alt for meget have bekræftet. Mangfoldige Kiøbmænd forlode Staden med deres Familier, og alleslags Varer bleve afsendte.
Den Vest-Sjællandske Avis, 1834-04-26
Den 13de April Kl. 11 3/4 blev den aftalte Efterretning opslaget i Kaffehuset Tortoni i Paris, nemlig at Regieringen havde i dette Øieblik faaet en telegraphisk Depesche af det Jndhold: at hele Lyon var besat af Tropperne, og at Kampen var forbi. Dette Oprør vil have meget sørgelige Følger for Lyons Jndustrie. Ministeren Thiers har sagt i de Deputeredes Kammer: Naar De erfare hvorvidt Tumultuanternes Planer gaae, saa ville De blive giennemtrængte af ligesaa megen Forbauselse som Fortørnelse, (de have villet dethronisere Kongen, og proclamere Republiken.)¬
Den Vest-Sjællandske Avis, 1834-04-26
De republikanske Blade i Paris vedblive at ophidse Parises Jndvaanere til at deeltage i Oprøret, ved at udbrede de løgnagtigste Rygter, især Bladet Tribune, som ligefremt sagde, at Folkets Seier var sikkert, og at hele Landstrækningen fra Lyon til Paris var i fuld Opstand. Redacteurerne ere paagrebne, og mange Republikanere i Paris ere arresterede. – Frankerige har smagt den tøileløse Skrivefriheds bittre Frugter, som henvender sig til de lavere Folkeclasser, opfylder simple Folkes Hoveder med sværmeriske Jder, undergraver den offentlige Moral og udbreder en grændseløs Jammer.
Den Vest-Sjællandske Avis, 1834-04-26
Nyeste Post-Efterretninger. J London har man faaet den vigtige Efterretning om en Minister=Forandring i Spanien. Hr. Burgos og hans Tilhængere have seet sig nødsagede til at træde ud at Ministeriet, som nu bestaaer af Hr. Martinez de la Rosa, som ConseilsPræsident, Greve Torreno som Jndenlandsk Minister; General Lander som Krigsminister, og Hr. Remisa som Finantsminister. (Det liberale Partie har der atter gjort et Skridt fremad.) - Og saa fra Portugal ere vigtige Efterretninger ankomne. Først var Skonnerten Pikke ankommen til Falmouth, den har medbragt Efterretninger fra Lissabon af 6te, og fra Oporto af 9de, som bekræfte de forrige. Porto var bleven illumineret i Anledning af Erobringen af Valencia, Villareal og Villa de Conde ved Napier. Provinsen Trax os Montes synes ogsaa at være nær ved at frafalde fra Don Michael; Hertugen af Tercera og hans Stab var ankommen til Porto, og han var reist videre for at overtage Commandoen. Til Porsmouth ankom den 16de Dampskibet County of Pembroke i 7 Dage fra Lissabon, 6 fra Porto og 5 fra Vigo, den medbragte den Efterretning at 2000 Mand Spanske Tropper vare rykkede ind i Chaves i det nordlige Portugal for at understotte den constitutionelle Sag, dog vare ogsaa mange stødte til Don Miguel. Disse 2000 Mand vare rykkede frem for at bemægtige sig 72 Spanier, 4 Franske og flere end 20 Spanske Officere, som vilde støde til Don Carlos. De havde adsplittet den Miguelittiske General Raimundos Bande, borttaget al hans Bagage og Munition, saa at han kun undslap med to Kanoner. Staden Montealegre i Traz os Montes havde udraabt Donna Maria. Alle disse Efterretninger vare ankomne den 11te til Præfecten i Porto. Napier var den 10de i Porto beskiæftiget med at organisere Landtropper. De Constitutionelle staae paa den ene Side af Broen ved Amarante, og Miauelitterne paa den anden. Man skriver fra Lissabon under 5te, at den Engelske Ambassadeur Lord Howard de Valden har været i Santarem; men at Don Miguel og hans Raadgivere ikke vilde høre paa hans Forslag, som de sagde at stride mod hans Kongelige Værdighed. Den 8de var Revne i Lissabon, som Don Pedro og hans Gemalinde tilligemed Dronningen bievaanede.
Den Vest-Sjællandske Avis, 1834-04-26
Et Preussisk Skib som blev brugt som Fangeskib og laae paa Tajofloden er opbrændt, hvorved 30 til 40 ulykkelige Miguelitter omkom. Den Miguelittiske General Roza er gaaet over til de Constitutionelle. Men Bourmont skal have slaget Bernardo da Sa ved Maura, som har maattet retirere i største Hast; ogsaa fra Sønden forventes Jndrykkelsen af et Spansk Korps i Portugal. -
Den Vest-Sjællandske Avis, 1834-04-26
Den Portugisiske Regiering har givet sit Samtykke til at de Spanske Tropper rykke ind i Portugal efter den Aftale, hvortil den Franske og Engelske Ambassadeur have givet deres Biefald. Lord Howard de Valden foreslog Don Miguel at forlade Landet under Løftet om en betydelig Apanage for ham selv, og Amnestie for hans Tilhængere. -
Den Vest-Sjællandske Avis, 1834-04-26
Den bekiendte Spanske General Mina ligger farlig syg.
Den Vest-Sjællandske Avis, 1834-04-26
Lord Althorp forelagte den 17de i Underhuset, sin Plan til Forandring af Fattiglovene, som finder meget befald; der skal oprettes et Central Bureau og foretages en total Forandring med Alimetationerne. - En bill, hvorved alle Brittiske Undersaatter, uden Forskiel paa de religiøse Meninger, kunne promovere i Oxford og Cambridge, paa den theologiske Doctorgrad nær, er antaet med 185 mod 44 Stemmer. - Ogsaa i England udbrede Haandværksforeningerne sig og antage en farlig Karakteer. Regieringen har ladet nogle Personer paagribe og bringe til Nyeholland.
Den Vest-Sjællandske Avis, 1834-04-26
J Staden Oldham ere skrækkelige Uordener begaaede den 15de April, Politiet blev mishandlet, Fabrikanten Hr. Thempsons Bomuldspinderie og hans Vaaningshuus blev udplyndret og opbrændt, nogle Mennesker omkom.
Den Vest-Sjællandske Avis, 1834-04-26
J Frankerige ere de skrækkeligste Ting passerede: Det republikanske Oprør er vel qvalt i Lyon; men først efter en fortsat Kamp; det har udbredet sig til St. Etienne og flere Stæder, og udbrød i Paris selv, hvor der blev gjort et Forsøg paa at dræbe Hertugen af Orleans. Allevegne er det blevet undertrykket, men under græsselig Myrden.
Den Vest-Sjællandske Avis, 1834-04-26
Den 15de April meddeelte Præsidenten Pasqvier Pairernes Kammer en Kongelig Forordning, contrasigneret af Seglbevareren, hvorved Kammeret opfordres til at constituere et Tribunal, og ifølge Associationsloven ufortøvet foretage en Proces i Anledning af landsforrædiske Forbrydelser og Attentater mod Statens Sikkerhed, som ere begaaede i forskiellige Egne af Kongeriget; især i Lyon den 9de og 10de og de følgende Dage, i St. Etienne den 11te og 12te og følgende Dage og i Paris den 13de og 14de. Ved denne Forordning er Hr. Martin udnævnt til Generalprocureur ved Pairernes Kammer og skal understøttes af Dhrr. Chegaray og Frank Carre. Kammeret modtog Forordningen under den dybeste Taushed, og besluttede dertil at constituere sig. - Begge Kammerne have in corpore begivet sig til Kongen for at bevidne Hs. Majestæt deres Hengivenhed for den constitutionelle Throne, nogle faa Deputerede deeltoge dog ikke deri. Justitsministeren Hr. Persil har i de Deputeredes Kammers Møde den 15de April forelagt et Lovudkast af 4 Artikler af det Jndhold: at enhver Person, som eier Vaaben og Krigsforraad uden legal Auctorisation, og alle Deeltagere i et Oprør skulle straffes paa det haardeste. Marskal Soult forelagte to Lovforslag om en Credit paa 14 Millioner for 1834 og 22 Millioner for 1835 for at forstærke Armeen indtil 360,000 Mand og 65,000 Heste for at dæmpe alle revolutionaire Bevægelser.
Den Vest-Sjællandske Avis, 1834-04-26
Regieringen havde længe været underrettet om de Parisiske Republikaneres Planer, og derfor kaldet mange Regimenter i Jilmarscher til Paris, saa at Garnisonen var forstærket til 70,000 Md.; desuagtet udbrød Oprøret den 13de April i Paris; den 12te lode enkelte Personer sig høre i nogle Gader med det Raab: leve Sectionerne! leve Republiken, men de adspredte sig da Patrouillerne nærmede sig. Den 13de om Morgenen erfarede Regieringen at Sectionerne, uagtet man havde arresteret nogle af deres Chefer, havde erklæret sig permannente og vilde vove et Angreb. Kl. 5 anfaldt bevæbnede Personer nogle Facreer og begyndte at oprette Barricader ligesom i Dagene den 5te og 6te Junii. En Tambour og en Grenadeer af den 17de Legion bleve myrdede. En BataillonsChef af Staben fik et Skud igiennem Armen. Nationalgarden og Linietropperne samlede sig, raabte til hinanden Vivat, og rykkede frem i den største Orden. Barricaderne bleve erobrede, men Obersten af den 4de Legion fik en Kugle i Armen, og General Allez modtog hans Plads. Nationalgarden og Linietropperne indtoge forskiellige Positioner og alle Oprørernes Anstrængelser vare frugtesløse. Mod Aftenen vare Oprørene trængte tilbage til et enkelt Qvarteer hvori de bleve indsluttede af General Bugeaud. Den 14de April om Morgenen, begyndte Angrebet paa Oprørene paa nye, og Sagen blev snart tilendebragt; mange af dem bleve dræbte, endnu flere bleve arresterede. Kl. 17 om Morgenen rede Hertugerne af Orleans og Remours, ledsagede af deres Adjutanter, igiennem Gaden St. Martin, der blev skudt efter dem fra et Huus uden at træffe, Tropperne brøde ind i det og ned(Fortsættes) sablede Oprørene.
Den Vest-Sjællandske Avis, 1834-04-26
Jndenlandske Efterretninger. Kiøbenhavn den 21de April. Hr. Major og Landinspecteur H. Pedersen har nylig fuldendt Udgivelsen af sit i f. A. bebudede Værk: "Den geometriske Tegneskole, eller practiske Anviisning til en Deel af Geometriens vigtigste Læresætninger og disses Anvendelse i det daglige Liv, til Brug ved Elementair=Skoler i Almindelighed, ligesom og ved Skoleunderviisning, (40 lithographerede Tabeller og 20 Sider Text i Folio, Priis. 6 Rbd. r. S. hos Forf., Strandgaden No. 55 paa Christianshavn, samt i Bogladerne). Hr. Major Pedersen, der allerede i 1825 bidrog til geometrisk Tegnings Jndførelse i Rønne Borgerskole og i 1830 og 31 i Slagelse og Roeskilde, har saaledes practisk stadfæstet den geometriske Tegneunderviisninges store Almeennytte og Hensigtsmæssigheden af den af ham lagte Plan. J 1832 fuldendte han Udarbeidelsen af sit nu udgivne populaire Værk. Han har iforveien ladet det bedømme af saakyndige Mænd og Authoriteter (blandt hvilke sidste vi nævne Bestyrelsen for den polytechiske Læreanstalt, den Kongl. Landmaaler-Exominationscommissionen, Skolelærerseminariet paa Joenstrup og den Kongl. militaire Høiskole) der eensstemmigen have bevidnet dets Hensigtsmæssighed, og erklæret det at være ikke alene nyttigt for Haandværkere og Landmaalere, til at forskaffe dem et Forraad af mathematiske, i Livet saa ofte anvendelige Jndsigter; men og for den Ungdom, som i de høiere Skoler skal indvies i Mathematiken som Videnskab til at skaffe dem en Rigdom af Erfaringer og en Anskuelse af de mathematiske Sætninger, der siden kunde tiene til Stof for den abstrakte videnskabelige Underviisning, og han har allerede den Glæde at see den sidstnævnte Anvendelse giort af Værket i to af Hovedstadens vigtigere Skoler. H. M. Kongen har, efterat være gjort opmærksom paa Sagens almene Nytte, skiænket Forf. en Understøttelse af de offentlige Fonds, ved hvis Hielp det blev ham muligt at udgive det. Ved de ovenommeldte Bedømmelser er det sat udenfor al Tvil, at dets almindelige Jndførelse i Elementairskolerne vilde være til overordentlig Gavn og vi nære det Haab, at Forf.s Ønske vil gaae i Opfyldelse og at hans Værk vil forskaffe sig selv den bedste Anbefaling, ved at udbrede mathematiske Kundskaber i de forskjellige Klasser, ved at vinde Mange for Mathematiken, og endelig ved, som det første i sit Slags, at vorde et Grundlag, hvorpaa Fremtids Erfaring og udvidende Trang kunde bygge vi(Kbhvnsp.) dere.
Den Vest-Sjællandske Avis, 1834-04-26
Det har allernaadigst behaget Hs. Majestæt Kongen under 12te dennes at udnævne præsiderende Directeur for det Kongelige Bibliothek i Paris, Ridder af Æreslegionen, Letronne, til Ridder af Dannebrogsordenens 4de Classe, og at benaade Lærer ved Lollsuser Skolen i Slesvig, Peter Jensen, med Dannebrogsmændenes Hæderstegn, og under 15de dennes at udnævne forhenværende Dansk Consul i London, Jens Wolff, til Ridder af Dannebrogsordenens 4de Classe.
Den Vest-Sjællandske Avis, 1834-04-26
Den 11te Marts er meddeelt allerhøieste Konfirmation paa en Fundats for et af en unævnt Velgiørerinde til Abel Cathrines Hospital skiænket Legat af 100 Rbd. Sølv i en Kongelig Obligation og 300 Rbd. Sedler i Bankobligationer.
Den Vest-Sjællandske Avis, 1834-04-26
Den nylig udkomne Beretning om Odense Fattigvæsen for Aar 1834 giver et glædeligt Beviis for, at den største Deel af Almisselemmer holdtes til gavnlig Virksomhed, og ikke, efter den hos Mange herskende vrange Troe, ene ere tærende Væsener paa Samfundet, som overalt den Enhver enkelt tildeelte Hielp er saa knap tilmaalt, at de selv ved egne Kræfters Anvendelse maae medvirke til at erhverve Livets Ophold. Saaledes er 1833. i Spinderiet spundet til Fattigvæsenet 224 Lpd. 4 Pd. Garn, hvorfor er betalt af Fattigkassen i Spindelon 550 Rbd. 29 s. For 63 Lpd. 4 3/4 Pd. Garn, som fra Byen og Omegnen er indleveret til Spind, er betalt i Sstindeløn til Fattigkassen 140 Rbd. 73 s. Naar de af Bespiisningslemmerne spundne 25 Lpd. Garn tillægges, bliver det hele Qvantum Garn, som er spundet for Fattigvæsenets Regning i Aaret 1833, 249 Lpd. 4 Pund. paa mange af Danmarks Kyster, hvor de ere lave, og især hvor der ere Fiorder, vilde flere hundrede Tønder Land være at fravinde Havet ved Jnddigninger. Kiøbstaden Bogense udmærker sig ved et Par for nogle Aar siden foretagne betydelige Jnddæmninger, hvorom Tillægsbladet No. 100 til den Hempelske Avis giver interessante Oplysninger. Ved en Jnddigning østen for Byen, som blev begyndt 1819, ere omtrent 80 Tdr. Land fravundne Havet, og vesten for Byen, 250 Tdr. Allerede 3 Aar efter Jnddigningen var den Strækning begroet med Græs, hvorpaa Faar kunde fødes, og nu afgiver den en ypperlig Grøde, til Høeslet, samt Græsning til Heste, Køer og Faar. Den inddigede Jord er skattefri i 20 Aar.
Den Vest-Sjællandske Avis, 1834-04-26
Ved Folketællingen befandtes, at Holstebroe har 1184 Jndvaanere; Hierm Herred 5601, og Ginding Herred 5344 Beboere.
Den Vest-Sjællandske Avis, 1834-04-26
Den 5te de passerede en Transport af omtrent 500 Eiderstedske og Nordstranske Tillægsfaar over Eideren ved Friedrichstadt, for at udføres til Rusland.
Den Vest-Sjællandske Avis, 1834-04-26
Fra den 12te til den 19de April ere i Hovedstaden anmeldte at være ægteviede 22 Par, fødte 35 Drenge og 28 Piger, tilsammen 63, døde 45 Voxne og 35 Børn, tilsammen 80. Ere altsaa 17 flere døde end fødte.
Den Vest-Sjællandske Avis, 1834-04-26
Mariboe, den 8de April. Ved sidste Folketælling er Folkemængden i Falster Birks Jurisdictionsdistrict befunden at udgiøre 16,943 Personer.
Den Vest-Sjællandske Avis, 1834-04-26
Her i Mariboe befandtes Folkemængden samme Tid at udgiøre 1,235 Personer.
Den Vest-Sjællandske Avis, 1834-04-26
Den 12te April om Morgenen Kl. 4 opkom i Slesvig en Jldebrand, som lagde Ti Bygninger i Aske; desuden bleve to Huse nedrevne, for desto hurtigere at standse Jldens Udbredelse, da Vinden var heftig.
Den Vest-Sjællandske Avis, 1834-04-26
Aarhuus, d. 18. April. Officielt kan nu meldes, at der atter i Aar vil finde en Troppesamling Sted ved Aarhuus, som sædvanligt: først i Juni Maaned.
Den Vest-Sjællandske Avis, 1834-04-26
En Flensborger Skipper som kom den 1ste Marts til Liebau med 40 Tdr. friske Østers, havde giort en god Handel dermed, nemlig faaet 30 Sølv=Rubler pr. Tønde.
Den Vest-Sjællandske Avis, 1834-04-26
Agent Olde i Neuenbrock har overtaget en Leverance af 700 danske Heste til den belgiske Armee.
Den Vest-Sjællandske Avis, 1834-04-26
Jndbydelse til en Jndustrie-Udstilling. Som et Middel til saavel at vække Geniet, som oplive Kunsten og fremme Fliden, ere Udstillinger ikke allene af den skiønne Kunsts Frembringelser, men ogsaa af Opfindsomheds og Flids Producter, stedse blevne anseete. De befordre Samstræben og Kappelyst, holde de skabende og arbeidende Hænder i Virksomhed, og giøre Almeenheden bekiendt med mangt et Arbeide, der ellers var blevet ubemærket. Nye Jdeer fremkaldes; fortrinlige Arbeider berømmes, og Kritiken, uden hvilken ingen Fremskriden til noget Høiere og Bedre er tænkelig, viser det Middelmaadige tilbage. Tre Jnstituter, som, hvert af sin Vei, have fædrenelandsk Kunst og Vindskibelighed for Øie, have derfor forenet sig om, at giøre et Forsøg med at samle Prøver paa de Ting, som i de sidste Aar have været Gienstande for de indenlandske Nærinsveies Opkomst og Fremskriden, altsaa ikke blot fortrinlige Producter af Manufactur- og Fabrikflid, og udmærket Haandværksarbeide, men ogsaa Prøver af de bedste Redskaber i alle Oekonomiens og Jndustriens Dele, Maskiner - eller forsaavidt de, efter en saadan Udstillings Beskaffenhed, ikke kunne fremsættes i naturlig Størrelse, da Modeller af dem, – til at lette Arbeidet saavel i de mindre Værksteder som paa større Arbeidsplasse, til at forædle de raa Producter og Materialier; Jnstrumenter af alle Slags, physiske, chirurgiske, musikalske, kort: ethvert Product af Tænksomhed og Færdighed til et fornuftigt Maal.
Den Vest-Sjællandske Avis, 1834-04-26
Som Befuldmægtigede af det Kongelige Akademie for de skiønne Kunster, af det Kongelige Landhuusholdningsselskab og af Selskabet for Naturlærens Udbredelse, opfordre vi altsaa vore Medborgere, i Danmark, Slesvig, Holsteen og Lauenborg til at bidrage til, at denne Udstilling kan vorde saa frugtbringende som muligt, og give Anledning til, om et Par Aar at foranstalte en anden.
Den Vest-Sjællandske Avis, 1834-04-26
Denne første Udstilling skal begynde den 1ste September næstkommende, og vedvare til den 21de samme Maaned, og iværksættes i Kunstacademiets Locale paa Charlottenborg. Anvendelser om de Arbeider og Varer, som agtes udstillede, maae inden næstkommende 1ste Juli tilstilles undertegnede Commission, som, i Tilfælde at derved skulde være noget foreløbig at lagttage, derom strax underretter Vedkommende. Arbeiderne selv, som skulde udstilles, maae være ankomne her til Staden ikke sildigere end den 17de August næstefter, og blive da, forinden de indlemmes i Fortegnelsen over Udstillingstykkerne, bedømte af dertil udvalgte Committeer. At de vare ledsagede med Angivelse af den Priis, for hvilken Vedkommende kunde afhænde dem, var ønskeligt. Saavidt muligt vil man, for dem, som ønske det, lette Omkostningerne med Hidbingelsen fra Provindserne af de Sager som findes at egne sig til at udstilles.
Den Vest-Sjællandske Avis, 1834-04-26
Efter fuldendt Udstilling vil der blive meddeelt Forfærdigerne af de Arbeider, der findes at have Krav paa at udmærkes, enten et hædrende Vidnesbyrd, eller et Hæderstegn, bestaaende af en egen dertil præget Medaille.
Den Vest-Sjællandske Avis, 1834-04-26
Commissionen for Udstillingen af indenlandske Jndustrie=Producter i Kiøbenhavn, den 3die April 1834. Collin. Garlieb. Dyssel. Forchhammer. Formænd. Freund. Hetsch. Hvidt. Johnsen. KochPeterson. P. M. Tuxen. Wiborg. H. C. Ørsted.